** СЛУЖБЕНИ ГЛАСНИК**

**ОПШТИНЕ ШИПОВО**

|  |  |  |
| --- | --- | --- |
| Број 10/18  Година XX | 02.10.2018.године  Шипово | Гласник издаје Скупштина општине Шипово.  Гласник излази по потреби. |

На основу члана 39. став 2. Закона о локалној самоуправи ("Службени гласник Републике Српске", број: 97/16) и члана 36. Статута општине Шипово

("Службени гласник општине Шипово", број 12/17) , Скупштина општине Шипово, на сједници одржаној 28.9. 2018. године, донијела је

О Д Л У К У

о одређивању назива спортског центра

Члан 1.

У част Дана Републике Српске спортском центру саграђеном на к.ч. 770/4, к.о. Шипово евидентиран у лист непокретности број 4 к.о. Шипово, одређује се назив: **“9 јануар”.**

Члан 2.

О провођењу ове одлуке, стараће се начелник општине Шипово и Одсјек за урбанизам и стамбено-комуналне послове.

Члан 3.

Ова Одлука ступа на снагу осмог дана од дана објављивања у „Службеном гласнику општине Шипово“.

СКУПШТИНА ОПШТИНЕ ШИПОВО

Број:02-012-16/2018 ПРЕДСЈЕДНИК

Датум, 28.9.2018.године Милан Плавшић,с.р.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

На основу члана 39. Закона о локалној самоуправи („Сл. гласник Републике Српске“, број 97/16) и члана 36. Статута општине Шипово („Сл. гласник општине Шипово“, број : 12/17), Скупштина општине Шипово, на сједници одржаној дане 28.9.2018. године, д о н и ј е л а ј е

З А К Љ У Ч А К

1. Утврђује се нацрта Стратегије развоја општине Шипово за период 2018-2027.година.

2. Скупштина општине Шипово упућује Стратегију из тачке 1. овог закључка на јавну расправу у трајању од 30 дана.

3. Задужује се начелник општине Шипово и Одјељење за буџет, финансије, управљање развојем и привреду, да сумирају приједлоге и сугестије изнесене на данашњој сједници и на јавној расправи , која ће трајати 30 дана према Програму који ће донијети начелник општине Шипово.

4.Овај Закључак ступа на снагу даном доношења, а објавиће се у ''Службеном гласнику општине Шипово''.

СКУПШТИНА ОПШТИНЕ ШИПОВО

Број: 02-021-9/18 ПРЕДСЈЕДНИК,

Датум: 28.9.2018. године Милан Плавшић,с.р.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

На основу члана 39. Закона о локалној самоуправи („Сл. гласник Републике Српске“, број 97/16), члана 31. Закона о буџетском систему Републике Српске („Сл. гласник РС“, број: 121/12, 52/14 ,103/15 и 15/16) и члана 36. Статута општине Шипово („Сл. гласник општине Шипово“, број : 12/17), Скупштина општине Шипово, на сједници одржаној дане 28.9.2018. године, д о н и ј е л а ј е

З А К Љ У Ч А К

I

Прихвата се Нацрт Одлуке о усвајању ребаланса буџета Општине Шипово за 2018. годину у износу од 8.362.572,00 КМ, тe je суштински, формално и технички је прихватљив за даљу скупштинску процедуру, kao на Нацрт одлуке о извршењу ребаланса буџета општине Шипово за 2018. годину.

II

Задужује се начелник општине Шипово и Одјељење за буџет, финансије, управљање развојем и привреду, да сумирају приједлоге и сугестије изнесене на данашњој сједници , те припреми приједлог Одлуке о усвајању ребаланса буџета Општине Шипово за 2018. годину.

III

Саставни дио овог закључка је табеларни дио Нацрта ребаланса буџета Општине Шипово за 2018. годину.

IV

Овај Закључак ступа на снагу даном доношења, а објавиће се у ''Службеном гласнику општине Шипово''.

СКУПШТИНА ОПШТИНЕ ШИПОВО

Број: 02-021-8/18 ПРЕДСЈЕДНИК,

Датум: 28.9.2018. године

Милан Плавшић,с.р.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

На основу члана 39. Закона о локалној самоуправи ( „ Службени гласник Републике Српске “, број 97/2016 ) и члана 36. Статута Скупштине општине Шипово ( „ Службени гласник Републике Српске “, броj 12/17 ), Скупштина општине Шипово, на својој сједници одржаној дана 28.9.2018. године, донијела је:

О Д Л У К У

О УСВАЈАЊУ ПЛАНА ИНВЕСТИРАЊА И КАПИТАЛНИХ УЛАГАЊА

НА ПОДРУЧЈУ ОПШТИНЕ ШИПОВО ЗА 2018. ГОДИНУ

I

Овом Одлуком усваја се План капиталних инвестирања и капиталних улагања на подручју општине Шипово у 2018. години.

II

Саставни дио ове одлуке чини План инвестирања и капиталних улагања на подручју општине Шипово за 2018. годину.

III

Овом Одлуком ставља се ван снаге Одлука о усвајању Плана инвестирања и капиталних улагања на подручју општине Шипово за 2018. годину, број: 02-020-45/18 од 27.04.2018. године ( „ Службени гласник Општине Шипово“, број 4/18 ).

IV

Ова одлука ступа на снагу осмог дана од дана објављивања у Службеном гласнику Општине Шипово.

СКУПШТИНА ОПШТИНЕ ШИПОВО

Број: 02-020-102/18 ПРЕДСЈЕДНИК

Датум:28.9.2018.године Милан Плавшић,с.р.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ПЛАН ИНВЕСТИРАЊА И КАПИТАЛНИХ УЛАГАЊА ОПШТИНЕ ШИПОВО У** 2018**. години**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Ред.бр. | Назив пројекта | Вриједност пројекта | ДРУГИ ИЗВОРИ | рента | Влада РС | РЕДОВАН ПРИХОД | ПРИЛИВ ОД ПРОДАЈЕ | КРЕДИТ | РАЗЛИКА У КРЕДИТНОМ ЗАДУЖЕЊУ у односу на претходни план |
| 1. | Канализациона мрежа | 1.339.743,55 |  |  |  |  |  | 1.339.743,55 | - |
| 2. | Пут ДРАГЊИЋ ПОДОВИ | 1.029.122,60 |  | 686.081,74 | 296.909,26 |  |  | 46.131,60 | -82.420,00 |
| 4. | Реконструкција и асфалтирање улица на подручју општине Шипово УКЉУЧУЈУЋУ УЛИЦУ СТЕПЕ СТЕПАНОВИЋА | 643.383,00 |  | 294.150,00 |  |  |  | 349.233,00 | +349.233,00 |
| 6. | УРЕЂЕЊЕ ПАРКИНГ ПРОСТОРА | 85.000,00 |  |  |  |  |  | 85.000,00 | - |
| 7. | ИЗГРАДЊА БАЗЕНА | 400.140,00 | 111.336,00 |  |  | 200.000,00 |  | 88.804,00 | -311.336,00 |
| 8. | РЕКОНСТРУКЦИЈА И АСФАЛТИРАЊЕ ЛОКАЛНИХ УЛИЦА… | 759.874,17 |  |  |  |  |  | 759.874,17 | - |
| 9. | РЕКОНСТРУКЦИЈА ПУТА ЈЕЗЕРО - ШИПОВО | 3.500.000,00 |  |  | 3.500.000,00 |  |  |  | - |
| 10. | ИЗРАДА ШУМСКО – ПРИВРЕДНЕ ОСНОВЕ И ДР ПРОЈЕКТИ | 70.000,00 |  | 50.000,00 |  | 20.000,00 |  |  | - |
| 11. | АСФАЛТИРАЊЕ ЛОКАЛНОГ ПУТА ЋАТЕ | 48.694,81 |  |  |  |  |  | 48.694,81 | - |
| 12. | АСФАЛТИРАЊЕ ЛОКАЛНОГ ПУТА БАБИЋИ ( КИЧЕЛОВО БРДО )-РРРадованци | 328.115,27 | 215.939,11 | 112.176,16 |  |  |  |  | - |
| 13. | АСФАЛТИРАЊЕ ЛОКАЛНОГ ПУТА БАБИЋИ-ПОДОБЗИР | 244.850,00 | 150.000,00 | 94.850,00 |  |  |  |  | - |
| 14. | АСФАЛТИРАЊЕ ЛОКАЛНОГ ПУТА КОЗИЛА | 325.353,60 |  |  | 203.090,74 |  |  | 122.262,86 | -155.477,00 |
| 15. | АСФАЛТИРАЊЕ ПУТА ВОЛАРИ | 60.000,00 | 50.000,00 | 10.000,00 |  |  |  |  | - |
| 16. | ИЗГРАДЊА ВОДОВОДА У ДРУГОЈ КОМПОНЕНТИ ПРОЈЕКТА ВОДОВОД И КАНАЛИЗАЦИЈА ПРЕКО ЕИБ-а | 750.000,00 | 750.000,00 |  |  |  |  |  | - |
| 17. | пројекат формирања сабирних мјеста за откуп млијека | 78.242,00 | 58.681,50 | 19.560,50 |  |  |  |  | - |
| 18.. | Завршетак спортске дворане | 500.000,00 |  |  |  |  |  | 500.000,00 | +200.000,00 |

**УКУПНО: 10.162.519 1.335.956,61 1.266.818,40 4.000.000 220.000 3.339.743,99 -**

На основу члана 39. став 2. тачка 37. Закона о локалној самоуправи (''Службени гласник Републике Српске'', број 97/16) и члана 36. Статута Општине Шипово (''Службени гласник Општине Шипово'', број 12/17), а у вези са чланом 14. Закона о буџетском систему Републике Српске (''Службени гласник Републике Српске'', број 121/12, 52/14, 103/15 и 15/16), Скупштина Општине Шипово, на својој сједници одржаној дана 28.9.2018.године, донијела је :

О Д Л У К У

о расподјели неутрошених намјенских средстава из 2017.године

I

Овом Одлуком врши се расподјела неутрошених намјенских средстава из 2017. године у висини 154.808 КМ.

II

Неутрошена намјенска средства из 2017. годину, распоређују се за Реконструкцију сеоског водовода ''Купрешка ријека''.

Средства нису распоређена кроз усвојени финансијски план буџета за 2018.годину.

Намјена и распоред средстава утврдиће се Одлуком о усвајању Ребаланса Буџета Општине Шипово за 2018.годину.

III

Ова Одлука ступа на снагу осмог дана од дана објављивања у Службеном гласнику Општине Шипово.

СКУПШТИНА ОПШТИНЕ ШИПОВО

Број: 02-021-10/18 ПРЕДСЈЕДНИК

Датум: 28.9.2018. године Милан Плавшић,с.р.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

На основу члана 62. и 66. став ( 2) алинеја а) Закона о задуживању, дугу и гаранцијама Републике Српске („Службени гласник Републике Српске“, број 71/12 , 52/14 и 114/17), члана 39. Закона о локалној самоуправи („Службени гласник Републике Српске“, број 97/16) и члана 35.Статута општине Шипово („Службени гласник општине Шипово“, број 8/14 и 5/15), Скупштина општине Шипово је на сједници одржаној дана 28.9.2018.године донијела:

ОДЛУКУ

О измјени и допуни Одлуке о дугорочном кредитном задужењу Општине Шипово

I

У Одлуци о измјени и допуни Одлуке о дугорочном кредитном задужењу Општине Шипово, број: 02-020-44/18 од 27.04.2018. године, тачка 2 мијења се и гласи:

„Кредитна средства из тачке I ове одлуке, обезбиједиће се код једне од најповољнијих комерцијалних банака,под сљедећим условима:

|  |  |
| --- | --- |
| Намјена задужења: | За асфалтирање пута Драгњић Подови из кредитних средстава треба издвојити 46.131,60 КМ, за уређење паркинг простора 85.000,00 КМ, за изградњу градског базена 438.037,00КМ, за раконструкцију и асфалтирање приградских улица 759.874,17 КМ,за асфалтирање локалног сеоског пута Ћате 48.694,81 КМ, за асфалтирање локалног сеоског пута Козила 122.262,56 КМ, за завршетак спортске дворане 500.000,00 КМ. |
| Врста задужења: | Дугорочно |
| Износ главнице задужења: | До 2.000.000,00 КМ |
| Камата и остали трошкови задужења | |
| Камата годишње | 5,00% промјенљива |
| Једнократна накнада 0,5% | 10.000,00 КМ |
| Рок отплате и услови отплате | 10 година, рачунајући и грејс период од 1 године |
| Начин отплате кредита корисника гаранције | Отплата ће се вршити из средстава редовног прилива од пореских и непореских прихода |
| Грејс период: | 12 мјесеци |
| Начин осигурања корисника дуга са описом колатерала: | Бјанко мјеница са клаузулом ''Без протеста'' уз мјеничну изјаву и бјанко налози за пренос средстава са изјавом општине као јемца. |
| Коефицијент сервиса дуга у складу са ограничењима из чл. 59 | 7,08%    387.648,11 КМ/5.470.416,40 КМ |
| Изјава којом се потврђује да Општина Шипово нема доспјелих, а неизмирених обавеза по основу пореза и доприноса | Потврда Пореске управе РС да општина Шипово нема доспјелих, а неизмирених обаеза по основу пореза и доприноса |

Укупна задуженост Општине Шипово на дан 28.02.2018. године износи 1.756.097,52 КМ, од чега главница износи 1.447.810,49 КМ и камата 308.287,03 КМ. Ради се о сљедећим кредитним задужењима:

* За асфалтирање градских улица и изградње уличне расвјете код Uni Credit банке из 2008. године са роком отплате 10 година. Преостали износ дуговања са каматом износи 49.201,37 КМ.
* За изградњу Администартивног центра и спортске хале, емисија обвезница 2012. године са роком отплате 10 година. Преостали износ дуговања са каматом износи 837.296,84 КМ.
* Кориштење средстава револвинг фонда из области водоснабдијевања, закључен 2014. године на период од пет година. Преостали износ дуговања са каматом износи 19.088,67 КМ
* За изградњу спортске дворане и финансирање пренесених обавеза код НЛб банке закључен 2015. године са роком отплате 10 година. Преостали износ дуговања са каматом износи 850.510,26 КМ.

По постојећем задужењу, почев од 01.03.2018. године за отплату доспијева 295.008,47 КМ, што у односу на редовне приходе у претходној години ( порески и непорески приходи ) износи 5,39%. Тренутно, Општина Шипово је у фази реализације кредитног задужења код Европске инвестиционе банке за реконструкцију водоводне и канализационе мреже. Кредитно задужење износи 1.500.000,00КМ, са роком отплате 25 година, грејс периодом од 8 година и каматом нижом од 4,55%. Обавезе по ануитету у 2017. години износиће 25.973,00 КМ, што укупно са постојећим задужењем износи 5,87% у односу на редовне приходе остварене у претходној години.

Годишњи ануитет по предложеном новом задужењу износиће 276.414,60 КМ, односно 66.666,64 КМ у првој години отплате , што укупно са постојећим задужењем износи 387.648,11 КМ, или 7,08% што у односу на редовне приходе из 2017. године.

II

Овлашћује се Начелник општине Шипово, да Министарству финансија Републике Српске поднесе захтјев за добијање сагласности за измјену и допуну Одлуке о дугорочном кредитном задужењу Општине Шипово.

III

О извршењу ове Одлуке стараће се Начелник општине и Одјељење за буџет, финансије ,привреду и управљањем развојем.

III

Ова Одлука ступа на снагу осмог дана од дана објављивања у „Службеном гласнику општине Шипово“.

СКУПШТИНА ОПШТИНЕ ШИПОВО

|  |  |
| --- | --- |
| Број:02-020-101/18 | ПРЕДСЈЕДНИК  Милан Плавшић,с.р. |
| Датум: 28.9.2018. године |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |
|  |  |
|  |  |
|  |  |
|  |  |

На основу члана 39. закона о локалној самоуправи („Службени гласник Републике Српске“, број 97/16) и члана 36. Статута општине Шипово („Службени гласник општине Шипово“, број 12/17), Скупштина општине Шипово, рјешавајући по захтјеву Ватрогасног друштва Шипово, на сједници одржаној дана 28.9.2018. године, донијела је

О Д Л У К У

о уступању средстава радио везе на коришћење

I

Скупштина општине Шипово уступа на коришћење, без накнаде, Ватрогасном друштву Шипово, на период од 5 година, средства радио везе ВХФ, донирана од стране UNDP Општини Шипово Записником о примопредаји од дана 22.5.2017. године, који чини саставни дио ове одлуке.

II

Средства из тачке I ове одлуке Корисник може користити само за обављање послова у оквиру властите дјелатнсти, не могу се давати у закуп трећим лицима, нити се могу отуђити.

III

Корисник је дужан уступљена средства из тачке I ове одлуке користити пажњом доброг домаћина.

IV

По престанку коришћења Кориснике је обавезан да преда Власнику предметна средства, или поднијети благовремено захтјев за продужење права коришћења средстава.

V

Саставни дио ове одлуке чини Записник о примопредаји од 22.5.2017. године, са пописом средстава радио везе која се уступају на коришћење.

VI

Овлашћује се начелник Општине Шипово да, на основу ове одлуке, закључи уговор о уступању предметних средстава радио везе.

VII

Ова одлука ступа на снагу осмог дана од дана објављивања у „Службеном гласнику општине Шипово“.

СКУПШТИНА ОПШТИНЕ ШИПОВО

Број: 02-021-11/18 ПРЕДСЈЕДНИК

Датум: 28.9.2018.године Милан Плавшић,с.р.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

На основу члана 18. Закона о систему јавних служби ("Службени гласник Републике Српске", број 68/07, 109/12 и 44/16), члана 8. Закона о министарским, владиним и другим именовањима Републике Српске ("Службени гласник Републике Српске", број 41/03) ),члана 39. Закона о локалној самоуправи /“Сл. гласник РС“, брoj 97/16/ и члана 36. Статута општине Шипово /“Сл. гласник општине Шипово“, брoј 12/17/, Скупштина општине Шипово, на својој сједници одржаној дана 28.9.2018.године, донијела

О Д Л У К У   
о расписивању Јавног конкурса за избор и именовање три члана УО  
ЈУ Дјечији вртић „Младост“ Шипово

I

    Скупштина општине Шипово  расписује Јавни конкурс за избор и именовање три члан УО ЈУ Дјечији вртић „Младост“ Шипово.

II

    Чланови Управног одбора ЈУ Дјечији вртић „Младост“  именује се на период од четири (4) године, са могућношћу поновног именовања.

III

Општи и посебни услови за избор и именовање кандидата из тачке I за упражњена мјеста утврђени су законом, Статутом ЈУ Дјечији вртић „Младост“ Шипово и Одлуком Скупштине општине о утврђивању критерија за избор и именовање кандидата из тачке I ове Одлуке.

IV

Поступак за избор провешће Комисија именована рјешењем Скупштине општине Шипово.

V

Рок за подношење пријава на Јавни конкурс за кандидата из тачке I ове Одлуке је 15 дана од дана посљедњег објављивања конкурса у једном од гласила из тачке VI овог конкурса.

VI

Јавни конкурс биће објављен у „Службеном гласнику Републике Српске“ и у дневном листу „Глас Српске"“.

VII

Ова Одлука ступа на снагу даном доношења и биће објављена у „Службеном гласнику општине Шипово“.

СКУПШТИНА ОПШТИНЕ ШИПОВО

Број: 02-029-37/18 ПРЕДСЈЕДНИК

Датум: 28.9.2018. године

Милан Плавшић,с.р.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

На основу члана 7. Закона о министарским владиним и другим именовањима Републике Српске (''Сл. гласник РС'', бр. 41/03 ), члана 39. Закона о локалној самоуправи /“Сл. гласник РС“, брoj 97/16/ и члана 36. Статута општине Шипово /“Сл. гласник општине Шипово“, брoј 12/17/, Скупштина општине Шипово, на својој сједници одржаној дана 28.9.2018.године, донијела je

О Д Л У К У

о утврђивању критеријума за избор и именовање Управног

одбора и директора Јавне установе Дјечији вртић „Младост“ Шипово

I

Овом одлуком ближе се утврђују услови, стандарди и критеријуми за избор и именовање три члана Управног одбора и директора Јавне установе Дјечији вртић „Младост“ Шипово.

Под условима, стандардима и критеријумима за избор и именовање три члана УО и директора из претходног става сматрају се општи и посебни услови утврђени овом одлуком.

II

Општи услови за кандидате :

1) да су држављани Републике Српске, односно Босне и Херцеговине,

2) да су старији од 18 година,

3) да се на њих не односи члана IX тачка 1. Устава БиХ,

4) да имају општу здравствену способност (кандидат за директора),

5) да нису осуђивани за кривично дјело на безусловну казну затвора од најмање 6 мјесеци или за кажњива дјела која их чине неподобним за обављање послова на упражњеним позицијама, односно да се против њих не води кривични поступак,

6)да нису отпуштени из државне службе, на било којем нивоу у БиХ, као резултат дисциплинске мјере у периоду од три године прије дана објављивања Конкурса,

III

Посебни услови за кандидате:

За чланове управног одбора Јавне установе Дјечији вртић “Младост” Шипово :

- висока (XII) или виша (VI) стручна спрема,

- познавање дјелатности коју установа обавља,

-познавање сарджаја и начина рада органа управљања и

-доказани резултати рада на ранијим пословима.

За директора Јавне установе Дјечији вртић “Младост” Шипово:

-да има завршен први циклус одговарајућег студијског програма или еквивалент потребан за рад у предшколским установама на пословима васпитача или стручног сарадника.

За директора предшколске установе може бити именовано, поред лица из предходног става, и лица које има завршен први циклус одговарајућег студијског програма или еквивалент потребан за рад у васпитно-образовним установама на пословима наставника или стручног сарадника , те дипломирани правник и дипломирани економиста.

-најмање пет година радног искуства у својој струци, након стицања високе стручне спреме.

-да нису осуђивани правоснажно пресудом на безусловну казну затвора и да се против њих не води кривични поступак.

IV

Неспојивост и сукоб интереса kандидати за упражњену позицију не могу обављати дужност, активност или бити на положају који доводи до сукоба интереса у складу са Законом о спречавању сукоба интереса у органима власти Републике Српске, Законом о министарским, владиним и другим именовањима Републике Српске и Законом о систему јавних служби.

V

Управни одбор Јавне установе Дјечији вртић „Младост“ Шипово броји 3 члана и то:

а) један члан представник оснивача,

б) један члан представник Стручног вијећа предшколске установе,

в) један члан представник Савјета родитеља;

VI

Уз пријаву кандидати су дужни приложити:

Уз пријаву на Конкурс кандидати су дужни доставити доказе о испуњавању општих и посебних услова:

1.Биографију о кретању у служби,

2.извод из матичне књиге рођених,

3.увјерење о држављанству,

4.овјерену фото-копију дипломе,

5. доказ о тарженом искутву за диркетора,

6.потписану и овјерену изјаву да се на њих не односи члан IX тачка 1. Устава БиХ, 7.увјерење да нису осуђивани за кривично дјело на безусловну казну затвора( за кандидате рођене у Републици Српској увјерење ће се прибавити службеним путем),

8. увјерење да се против њих не води кривични поступак ( не старије од 3 мјесеца),

9.потписану и овјерену изјаву да нису отпуштени из државне службе на било којем нивоу у БиХ као резултат дисциплинске мјере у периоду од три године прије дана објављивања конкурса, потписану и

10.овјерену изјаву да нису у сукобу интереса, односно да не обављају дужност која је неспојива са функцијом директора, односно чланством у управном одбору.

Увјерење о општој здравственој способности доставиће изабрани кандидат за директора до окончања изборног поступка.

Кандидати су дужни да доставе оригинал или овјерену фото-копију тражених докумената.

VII

Директор и чланови Управног одбора се бирају и именују на период од четири године.

VIII

Ступањем на снагу ове одлуке престаје да важи Одлуке СО-е Шипово број: 02-013-126/14 од 01.10.2014. године.

IX

Избори именовање чланова Управног одбора и директора извршиће се путем Јавног конкурса.

X

Ова одлука ступа на снагу даном доношења, а објавиће се у „Службеном гласнику Општине Шипово“.

СКУПШТИНА ОПШТИНЕ ШИПОВО БРОЈ: 02-029-38/18

ДАНА: 28.9.2018. године

ПРЕДСЈЕДНИК,

Милан Плавшић,с.р.

На основу члана 8. Закона о министарским, владиним и другим именовањима Републике Српске (“Службени гласник Републике Српске”, број 41/03), Одлуке о утврђивању критеријума за избор и именовање Управног одбора и директора ЈУ Дјечији вртић „Младост“ Шипово (“Службени гласник општине Шипово”, бр. 10/18, Одлуке о расписивању Јавног конкурса за избор и именовање чланова Управног одбора Јавне установе Дјечији вртић “Младост”, Шипово, број: 02-029-37 од 28.9.2018. године, Скупштина општине Шипово р а с п и с у ј е

ЈАВНИ КОНКУРС

за избор и именовање чланова Управног одбора Јавне установе Дјечији вртић “Младост” Шипово

I - Скупштина општине Шипово расписује Јавни конкурс за избор и именовање три члана Управног одбора Јавне установе Дјечији вртић “Младост” Шипово:

а) један члан представник оснивача,

б) један члан представник Савјета родитења,

в) један члан представник Стручног вијећа предшколске установе

II - Опис послова

Послови и надлежности управног одбора утврђени су законом и Статутом установе.

III – Мандат

Мандат траје четири године.

Рад чланова Управног одбора је добровољан и не плаћа се.

Именовано лице по истеку периода на који је именовано има могућност поновног избора и именовања.

IV- Статус

Чланови Управног одбора не заснивају радни однос.

V - Општи и посебни услови

Општи услови:

1) да су држављани Републике Српске, односно Босне и Херцеговине,

2) да су старији од 18 година,

3) да се на њих не односи члана IX тачка 1. Устава БиХ,

4) да нису осуђивани за кривично дјело на безусловну казну затвора од најмање 6 мјесеци или за кажњива дјела која их чине неподобним за обављање послова на упражњеним позицијама, односно да се против њих не води кривични поступак,

5)да нису отпуштени из државне службе, на било којем нивоу у БиХ, као резултат дисциплинске мјере у периоду од три године прије дана објављивања Конкурса,

VI - Посебни услови

За чланове управног одбора Јавне установе Дјечији вртић “Младост” Шипово :

- висока (XII) или виша (VI) стручна спрема,

- познавање дјелатности коју установа обавља,

-познавање сарджаја и начина рада органа управљања и

-доказани резултати рада на ранијим пословима.

VII - Неспојивост и сукоб интереса Кандидати за упражњену позицију не могу обављати дужност, активност или бити на положају који доводи до сукоба интереса у складу са Законом о спречавању сукоба интереса у органима власти Републике Српске, Законом о министарским, владиним и другим именовањима Републике Српске и Законом о систему јавних служби.

VIII - Потребна документа

Уз пријаву на Конкурс кандидати су дужни доставити доказе о испуњавању општих и посебних услова:

1.Биографију о кретању у служби,

2.извод из матичне књиге рођених,

3.увјерење о држављанству,

4.овјерену фото-копију дипломе,

5.потписану и овјерену изјаву да се на њих не односи члан IX тачка 1. Устава БиХ,

6.увјерење да нису осуђивани за кривично дјело на безусловну казну затвора( за кандидате рођене у Републици Српској увјерење ће се прибавити службеним путем),

7. увјерење да се против њих не води кривични поступак ( не старије од 3 мјесеца),

8.потписану и овјерену изјаву да нису отпуштени из државне службе на било којем нивоу у БиХ као резултат дисциплинске мјере у периоду од три године прије дана објављивања конкурса, и

9.овјерену изјаву да нису у сукобу интереса, односно да не обављају дужност која је неспојива са функцијом чланства у управном одбору.

Кандидати су дужни да доставе оригинал или овјерену фото-копију тражених докумената.

IX- Са свим кандидатима који уђу у ужи избор Комисија ће обавити интервју, о чему ће кандидати бити благовремено обавијештени.

X - Објављивање Конкурса Јавни конкурс биће објављен у “Службеном гласнику Републике Српске” и дневном листу “Глас Српске”.

XI - Рок за подношење пријава Рок за подношење пријава је 15 дана од дана посљедњег објављивања ако се Конкурс не објави истовремено.

Непотпуне и неблаговремене пријаве неће бити разматране.

Пријаве се могу доставити лично или путем поште на адресу: Трг патријарха српског Павла 1 ,Шипово 70270, са назнаком: „Пријава на Јавни конкурс за избор и именовња у ЈУ Дјечији вртић „Младост“ Шипово“.

СКУПШТИНА ОПШТИНЕ ШИПОВО

 Број: 02-029-15/18

Датум: 28.9. 2018. године ПРЕДСЈЕНДИК

Милан Плавшић,с.р.

На основу члана 9. Закона о министарским, владиним и другим именовањима Републике Српске (''Службени гласник Републике Српске'', број: 41/03), члан 36. Статута Општине Шипово („Сл. гласник Општине Шипово“, број: ( 12/17) , Скупштина општине Шипово на својој сједници одржаној 28.9.2018. године, донијела је

Р Ј Е Ш Е Њ Е

о именовању Комисије за провођење поступка по јавном конкурсу

I

У Комисију за избор и именовање три члана Управног одбора Јавне установе Дјечији вртић„Младост“Шипово , именује се:

1) Данијела Пљуцо, предсједник,

2) Драгана Келеч, члан,

3) Зоран Дакић,члан,

4) Нада Митрић,члан и

5) Јово Бужанин,члан.

II

Комисија је обавезна, након спроведеног поступка јавне конкуренције, Скупштини општине Шипово и начелнику општине Шипово предложити ранг листу са најбољим кандидатима, на даљње поступање из њихове надлежности.

III

Oво рјешење ступа на снагу даном доношења, а објавиће се у „Службеном гласнику Општине Шипово“.

СКУПШТИНА ОПШТИНЕ ШИПОВО

БРОЈ: 02-029-39/18 ПРЕДСЈЕДНИК

ДАНА, 28.9.2018. године

Милан Плавшић,с.р.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

На основу члана 240 став (4) Закона о раду („Службени гласник Републике Српске“, број 1/16), Синдикална организација Општинске управе Општине Шипово и Начелник Општине Шипово, закључили су:

ИЗМЈЕНЕ И ДОПУНЕ КОЛЕКТИВНОГ УГОВОРА

ЗА ЗАПОСЛЕНЕ У ОПШТИНСКОЈ УПРАВИ ОПШТИНЕ ШИПОВО

Члан 1.

У Колективном уговору за запослене у Општинској управи Општине Шипово („Службени гласник Општине Шипово“, број 15/17) након члана 4 додаје се нови члан 4а, који гласи:

„Члан 4а

(1) Плата запослених састоји се од основне плате, увећања плате и накнада прописаних Колективним уговором.

(2) Плата из става (1) овог члана представља плату прије опорезивања порезом на доходак.

(3) Бруто плата је плата увећана за доприносе.

(4) У свим елементима који чине плату из става (1) овог члана садржан је и порез.“

Члан 2.

члан 7 мијења се и гласи:

(1) Коефицијенти за обрачун плата запослених утврђују се у распонима и разврставају у платне групе у зависности од потребног стручног знања, сложености послова, самосталности у раду и степену одговорности.

(2) Послови се, према радним мјестима утврђеним Правилником о организацији и систематизацији радних мјеста Општинске управе Општине Шипово, разврставају у платне групе са сљедећим коефицијентима за обрачун плате:

1) Прва платна група-послови неквалификованог радника .......................4,50;

2) Друга платна група-послови на којима се захтијева стручност која се стиче средњим образовањем у трајању од три године ...................................................4,65-5,40;

3) Трећа платна група- послови на којима се захтијева стручност која се стиче

средњим образовањем у трајању од четири године ................................5,50-7,05;

4) Четврта платна група- послови на којима се захтијева стручност која се стиче

специјализацијом на основу стручности средњег образовања ...............7,20-8,20;

5) Пета платна група- послови на којима се захтијева стручност која се стиче вишим образовањем, или високим образовањем са остварених 180 ECTS бодова, или еквивалент .............................................................................................................. 8,30-9,30;

6) Шеста платна група-послови на извршилачким радним мјестима на којима се захтијева стручност која се стиче високим образовањем у трајању од четири године или високим образовањем са остварених 240 ECTS бодова, или еквивалент .........9,40-14,30

7) Седма платана група-послови на руководећим радним мјестима на којима се захтијева стручност која се стиче високим образовањем у трајању од четири године или високим образовањем са остварених 240 ECTS бодова, или еквивалент .........14,40-20,95.

|  |  |  |  |
| --- | --- | --- | --- |
| Платна група | Назив радног мјеста | Категорија и звање  службеника | Коефи-  цијент |
| Прва |  |  |  |
| 1. | Хигијеничар | Намјештеник | 4,50 |
| Друга |  |  |  |
| 1. | Телефониста-портир | Намјештеник | 4,78 |
| Трећа |  |  |  |
| 1. | Стручни сарадник за финансијске послове бор.-инвалидске заштите | Седма категорија  Прво звање | 6,44 |
| 2. | Стручни сарадник за послове архиве и пријемне канцеларије | Седма категорија  Прво звање | 6,44 |
| 3. | Стручни сарадник-матичар | Седма категорија  Прво звање | 6,44 |
| 4. | Стручни сарадник за комуналне послове и обнову | Седма категорија  Прво звање | 6,44 |
| 5. | Возач | Намјештеник | 6,44 |
| Четврта |  |  |  |
| 1. | Стручни сарадник за књиговодство Општинске управе | Седма категорија  Прво звање | 7,56 |
| Пета |  |  |  |
| 1. | Виши стручни сарадник за грађевинарство | Шеста категорија  Прво звање | 9,22 |
| 2. | Виши стручни сарадник за плаћања, благајне и лична примања | Шеста категорија  Друго звање | 8,67 |
| 3. | Виши стручни сарадник за послове пријемне канцеларије | Шеста категорија  Треће звање | 8,30 |
| Шеста |  |  |  |
| 1. | Секретар | Прва категорија | 14,22 |
| 2. | Начелник Одјељења за буџет, финансије, управљање развојем и привреду | Прва категорија | 14,22 |
| 3. | Начелник Одјељења за општу управу | Прва категорија | 14,22 |
| 4. | Шеф Одсјека за урбанизам и стамбено-комуналне послове | Друга категорија | 12,56 |
| 5. | Шеф Одсјека за јавне набавке, нормативне послове и ЦЗ | Друга категорија | 12,56 |
| 6. | Шеф Одсјека за послове инспекције и комуналне полиције | Друга категорија | 12,56 |
| 7. | Шеф Одсјека за управљање развојем и привреду | Друга категорија | 12,56 |
| 8. | Комунални полицајац | Четврта категор. | 10,67 |
| 9. | Тржишни инспектор | Четврта категор. | 10,67 |
| 10. | Урбанистичко-грађевински инспектор | Четврта категор. | 10,67 |
| 11. | Инспектор за храну и здравствени инспектор | Четврта категор. | 10,67 |
| 12. | ССС за општу управу и персоналне послове | Пета категорија  Прво звање | 10,33 |
| 13. | ССС за борачко-инвалидску заштиту | Пета категорија  Прво звање | 10,33 |
| 14. | ССС за грађанска стања и послове пријемне канцеларије | Пета категорија  Прво звање | 10,33 |
| 15. | ССС за припрему, праћење и контролу извршења буџета | Пета категорија  Прво звање | 10,33 |
| 16. | ССС за основна средства | Пета категорија  Прво звање | 10,33 |
| 17. | ССС за главну књигу трезора | Пета категорија  Прво звање | 10,33 |
| 18. | ССС за локални развој | Пета категорија  Прво звање | 10,33 |
| 19. | ССС за управљање пројектима и друштвене дјелатности | Пета категорија  Прво звање | 10,33 |
| 20. | ССС за просторно уређење | Пета категорија  Прво звање | 10,33 |
| 21. | ССС за правне послове | Пета категорија  Прво звање | 10,33 |
| 22. | ССС за надзор над изградњом и вођење јединственог просторно-информационог система | Пета категорија  Прво звање | 10,33 |
| 23. | ССС за правне послове и јавне набавке | Пета категорија  Прво звање | 10,33 |
| 24. | ССС за цивилну заштиту и МЗ | Пета категорија  Прво звање | 10,33 |
| 25. | ССС за хидротехничку инфраструктуру | Пета категорија  Прво звање | 10,33 |
| 26. | ССС за праћење локалних општинских прихода, унос фактура и добављача | Пета категорија  Друго звање | 9,78 |
| 27. | ССС за административне послове Скупштине | Пета категорија  Треће звање | 9,40 |
| 28. | ССС за административне послове Начелника | Пета категорија  Треће звање | 9,40 |
|  |  |  |  |
| 29. | Администратор информационог система | Пета категорија  Треће звање | 9,40 |

Члан 2.

У члану 8. ријеч „плата“ замјењује се ријечима „Основна плата“.

Члан 3.

У члану 11. тачке 3) и 7) мијењају се и гласе:

„3) отпремнину приликом одласка запосленог у пензију-у висини од три просјечне мјесечне плате након опорезивања обрачунате запосленом за посљедњи мјесец прије одласка у пензију,

7) трошкове једног топлог оброказа вријеме једног радног дана, као и у случају обављања прековременог рада дужег од три часа дневно-у висини од 0,75% просјечене мјесечне плате након опорезивања у Републици Српској за претходну годину, за свако радни дан запосленог,“

Члан 4.

У члану 17 став (6) након ријечи „издржавање“, додају се ријечи „отац и“.

Члан 5.

(1) У члану 19. став (1) тачка 1) до 6) и у ставу (4) тачка 1) и 2) послије ријечи „просјечне плате“ додају се ријечи „након опорезивања“.

(2) У члану 19. став (1) тачка 7) мијења се и гласи:

„7) новчану накнаду за посебне резултате рада-у висини до једне просјечне плате након опорезивања запосленог остварене у претходном мјесецу прије додјељивања награде.“

Члан 6.

Овај колективни уговор ступа на снагу осмог дана од дана објављивања у „Службеном гласнику Општине Шипово“.

|  |  |
| --- | --- |
| ОПШТИНА ШИПОВО  НАЧЕЛНИК Милан Ковач,с.р.  Број: 01-104-2/18  Датум: 26.09.2018. године | СИНДИКАЛНА ОРГАНИЗАЦИЈА ОПШТИНСКЕ УПРАВЕ  ПРЕДСЈЕДНИК  Гордана Качар,с.р.  Број: 14/18  Датум: 26.09.2018. године |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

С А Д Р Ж А Ј

АКТА СКУПШТИНЕ Страна

1.Одлука о одрђивању назива спортског центра...............................................................1

2.Заључака у вези Одлуке о усвајању ребаланса буџета Општине Шипово за 2018. годину.......................................................................................................................2

3. Одлука о усвајању Плана инвестирања и капиталних улагања на подручју општине Шипово у 2018. години………………………………………………….......3

4. Плана инвестирања и капиталних улагања на подручју општине Шипово у 2018. години…………………………………………………………………………...5

5. Одлука о расподјели неутрошених најенских средстава из 2017. године……………7

6. Одлука о измјени и допуни одлуке о дугорочном кредитном задужењу Општине Шипово...............................................................................................................................7

7. Одлука о уступању средстава везе на коришћење ВД Шипово……………………….9

7. Одлука о расписивању јавног конкурса за избор и именовање чланова УО ЈУ Дјечији вртић „Младост“ Шипово……………………………………………………..10

8. Одлука утврђивању критеријума за избор и именовање чланова Управног

одбора и директора Јавне установе Дјечији вртић „Младост“ Шипово…………….11 Јавни конкурс за избор и именовање чланова УО ЈУ Дјечији вртић „Младост“ Шипово…………………………………………………………………………………….14

9. Рјешењео именовање Комисије за избор……………………………………………..16

АКТА НАЧЕЛНИКА ОПШТИНЕ

1.Измјене и допуне Колективног уговора за запослене у Општинској управи Општине Шипово......................................................................................................17